Številka: 10002-33/2017/32

Datum: 22. 2. 2018

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13 in [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) ter 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17) je Vlada Republike Slovenije na 169. redni seji dne 22. 2. 2018 pod točko 10.3 sprejela naslednji

S K L E P:

1. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2018 in 2019 po sklepu Vlade Republike Slovenije številka 10002-33/2017/8 z dne 21. 12. 2017 in številka 10002-33/2017/26 z dne 7. 2. 2018, na podlagi četrtega in petega odstavka 60. člena Zakona o izvrševanju proračunov Republike Slovenije za leti 2018 in 2019 poveča za leto 2018, in sicer:

* Vladnim službam odgovornim predsedniku Vlade Republike Slovenije za 5,
* Vladnim službam odgovornim generalnemu sekretarju Vlade Republike Slovenije za 4,
* Ministrstvu za zunanje zadeve za 7,
* Ministrstvo za gospodarski razvoj in tehnologijo za 2,
* Ministrstvo za kmetijstvo, gozdarstvo in prehrano za 3,
* Ministrstvu za infrastrukturo za 8,
* Ministrstvu za okolje in prostor za 1,
* Ministrstvu za delo, družino, socialne zadeve in enake možnosti za 9,
* Ministrstvu za zdravje za 6,
* Ministrstvu za javno upravo za 20,
* Ministrstvu za izobraževanje znanost in šport za 2,
* Ministrstvo za kulturo za 1.

1. Organi državne uprave, ki so vključeni v izvajanje projektov, ki jih je sprejela vlada, lahko v obdobju izvajanja teh projektov presežejo dovoljeno število zaposlenih po skupnem kadrovskem načrtu, in sicer za:

* Oblikovanje interventnih skupin za pregled in dopolnitev okoljevarstvenih dovoljenj, po sklepu Vlade Republike Slovenije številka številka 35400-8/2017/2 z dne 27. 7. 2017 - skupaj 20 zaposlitev za obdobje 2 let in sicer 5 zaposlitev za Agencijo Republike Slovenije za okolje, 5 zaposlitev za Inšpektorat Republike Slovenije za okolje in prostor, 5 zaposlitev za Inšpektorat Republike Slovenije za infrastrukturo, 4 zaposlitve za Inšpektorat Republike Slovenije za varstvo pred naravnimi in drugimi nesrečami in 1 zaposlitev za Urad Republike Slovenije za kemikalije.
* Poseben vladni projekt za zagotavljanje poslovne in plačilne stabilnosti javnih zdravstvenih zavodov, po sklepu Vlade Republike Slovenije številka 17200-3/2017/6 z dne 30. 11. 2017 - 5 zaposlitev za Ministrstvo za zdravje, za obdobje do 30. 11. 2021.
* Odpravo zaostankov pri reševanju pritožb na MDDSZ, po sklepu Vlade Republike Slovenije številka 01000-4/2014/24 z dne 11. 1. 2018 – 4 zaposlitve za Ministrstvo za delo, družino, socialne zadeve in enake možnosti, za obdobje do 31. 10. 2018.
* Vzpostavitev dodatnih kapacitet za oskrbo prosilcev za mednarodno zaščito in integracijo oseb z mednarodno zaščito, po sklepu Vlade Republike Slovenije številka 11000-12/2017/4 z dne 21. 12. 2017 - 8 zaposlitev za Urad Vlade Republike Slovenije za oskrbo in integracijo migrantov za obdobje 2 let.

1. Za zaposlitve iz 1. in 2. točke tega sklepa mora organ državne uprave zagotoviti sredstva za stroške dela v okviru sredstev za stroške dela v svojem finančnem načrtu. Če organ državne uprave presega dovoljeno število zaposlenih zaradi zaposlitev iz 2. točke tega sklepa, mora število zaposlitev uskladiti najkasneje ob izteku projekta.
2. Organi državne uprave iz 1. točke tega sklepa morajo Vladi Republike Slovenije najkasneje do 15. 6. 2018, in sicer na stanje na dan 1. 6. 2018, poročati o realizaciji zaposlitev iz 1. točke. Če zaposlitve ne bodo realizirane, lahko Ministrstvo za javno upravo Vladi Republike Slovenije predlaga spremembo razdelitve kvot po SKN za leto 2018.

Mag. Lilijana Kozlovič

generalna sekretarka

Prejmejo:

* ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije, Kadrovski oddelek
* Urad Vlade Republike Slovenije za Slovence v zamejstvu in po svetu
* Služba Vlade Republike Slovenije za razvoj in evropsko kohezijsko politiko
* Ministrstvo za javno upravo, Direktorat za javni sektor
* Generalni sekretariat Vlade Republike Slovenije, Sektor za podporo dela KAZI